Dážďovičky

Dážďovičky alebo dážďovičkotvaré (Lumbriculida) je rad menších vodných máloštetinavcov. Sú dlhé v priemere 2 – 5 cm, zriedka i viac. Majú 1 alebo 2 páry testes a 4 páry štetiniek na každom somite. Oči chýbajú. Clitellum je nevýrazné, zreteľné je len v dobe rozmnožovania. Niektoré druhy sa rozmnožujú nepohlavne architómiou.

V bahnitých jazierkach v lesoch žije hojne dážďovička pestrá (Lumbriculus variegatus), je dlhá asi 5 cm, červenohnedej farby. Podobne žije mäsovoružový druh Rhynchelmis limosella s chobotovitým výrastkom na hlave. Má 10 – 14 cm, je najväčším druhom tohto radu u nás. V tatranských plesách žijú endemické druhy Tatriella slovenica a Trichodrilus tatrensis.

Iné projekty

Externé odkazy
 

Máloštetinavce